Zadaću od 27.5.2020. uradili sljedeći učenici i dobili plus :

1. Mateo Mišković,

2. Karlo Mirčić,

3. Mirnes Muraja,

4. Gabrijel Stojčić.

Nastavni sadržaj za 27.5.2020.

Elementi za kružno gibanje i prijenos snage

U elemente za kružno gibanje spadaju : osovine, vratila, rukavci, ležaji i spojke. Osovine su nosači zupčanika, remenica, kotača, poluga itd. Poduprte su u ležajevima i okreću se oko osi ili miruju. Opterečene su samo na savijanje. Ravne su, jednakog ili nejednakog kružnog presjeka, pune ili šuplje.

Vratila prenose snagu i okreću se. Napregnuta su na savijanje zbog vlastite težine i težine ugrađenih elemenata i na uvijanje zbog okretnog momenta pri prijenosu snage. Vratila mogu biti koljenasta, zglobna, gipka i dr. Osovine i vratila se izrađuju od konstruktivnih ugljeničnih čelika, čelika za poboljšanje i čelika za cementaciju. Izbor materijala ovisi o vrsti opterećenja i o konstrukciji.

Rukavci (čepovi) su dio osovine ili vratila koji je obuhvaćen ležajem. Mogu se podijeliti prema obliku, prema pravcu djelovanja sile i prema mjestu gdje se nalaze. Prema obliku mogu biti : valjkasti, stožasti, grebenasti i kuglasti.

Prema pravcu djelovanja sile mogu biti : poprečni, uzdužni i uzdužno - poprečni. Prema mjestu gdje se nalaze mogu biti vanjski i unutarnji.

Ležaji podupiru osovine i vratila i omogućuju im okretanje. Oni preuzimaju sile koje djeluju na osovine i vratila pa ako sile djeluju okomito na njihovu os, ležaji su poprečni, a ako djeluju uzduž osi, ležaji su uzdužni. Rukavac osovine može biti u izravnom dodiru s kliznom površinom ležaja. To su klizni ležaji. Ako se između rukavca i ležaja nalaze valjna tijela, ležaji su valjni.

Spojke spajaju osovine i vratila ili ih produžuju. Prema trajnosti spoja one su stalne, isključne i uključno - isključne.